sagorsarker/bangla-wikipedia huggingface dataset:
পূর্ব আফ্রিকা সময়

পূর্ব আফ্রিকা সময়, বা EAT, পূর্ব আফ্রিকাতে ব্যবহৃত একটি সময় অঞ্চল। এই সময় অঞ্চল ইউটিসি থেকে ০৩ ঘণ্টা () এগিয়ে, যেটি আরব সময় এবং পূর্ব ইউরোপ গ্রীষ্মকালীন সময় একই।
যেহেতু এই সময় অঞ্চল নিরক্ষরেখা বরাবর, তাই এখানে দিবালোক সংরক্ষণ সময় কার্যকর নয়।
পূর্ব আফ্রিকার নিচের দেশগুলো এই সময় পালন করেঃ
গোলাপিশির

গোলাপিশির বা গোলাপি হাঁস ("Rhodonessa caryophyllacea") এক প্রজাতির ভুতিহাঁস যা একসময় ভারত ও বাংলাদেশের গাঙ্গেয় অববাহিকা এবং মায়ানমারের নদীবাহিত জলাভূমিগুলোতে চরে বেড়াত। ধারণা করা হয়, ১৯৫০-এর দিকে হাঁসটি বিলুপ্ত হয়ে যায়। পরবর্তীতে প্রজাতিটি খুঁজে বের করার জন্য বেশ কিছু অভিযান পরিচালনা করা হলেও এর কোন হদিস পাওয়া যায় নি। মনে করা হয় যে প্রজাতিটি উত্তর মায়ানমারের দুর্গম জলাভূমিতে এখনো টিকে থাকতে পারে। সেই অঞ্চল থেকে প্রাপ্ত বেশকিছু অসমর্থিত প্রমাণ পাওয়া যাওয়াতে গোলাপিশিরকে এখনো বিলুপ্ত ঘোষণা করা যায়নি। এর গণ নাম নিয়ে বিতর্ক রয়েছে। অনেকের মতে এটি রাঙ্গামুড়ি হাঁসের ("Netta rufina") নিকটাত্মীয়। আবার কেউ কেউ এটিকে পৃথক একটি গণ "Rhodonessa"-তে স্থান দিয়েছেন।
পিপলি অ্যাপলিক কাজ

পিপলি একটি ঐতিহাসিক গুরুত্বসম্পন্ন গ্রাম। এই গ্রামটির উৎস এবং ঐতিহাসিক গুরুত্ব মূলতঃ পুরীর জগন্নাথ দেবের মন্দিরের গন্য। পিপলি গ্রামের এক শ্রেণীর কারিগরকে "দর্জি" নামে পরিচিত যারা সেলাইএর কাজের জন্য বিখ্যাত। এই দর্জিরা জগন্নাথ মন্দিরের সেবক অথবা সেবাদাস হিসাবে সমাদৃত এবং জগন্নাথদেব, দেবী সুভদ্রা এবং বলভদ্র দেবের পোশাক-আশাক, অলংকার এবং মন্দিরের নানাবিধ সাজসজ্জা তৈরীর কাজে নিযুক্ত।
অ্যাপলিক কারিগরীর উৎস একাদশ খ্রীষ্টাব্দে পুরীর রাজা (গজপতি) এই সময়ে পিপলি গ্রামের দর্জি সম্প্রদায়ের কারিগরদের জগন্নাথ মন্দিরের সেবক হিসাবে নিযুক্ত করেন। এই দর্জি সম্প্রদায়ভুক্ত সেবকদের কাজ ছিল মন্দিরে জগন্নাথ দেবের নিত্যসেবায় (মন্দিরের ধর্মীয় আচার) প্রয়োজনীয় অ্যাপলিক কারিগরীর মান, উৎপাদনের পরিমাণ এবং মূল্য নির্ধারণ করে দিতেন এবং কারিগররাও সেইমতো পারিশ্রমিক হিসাবে চাষযোগ্য এবং বসবাসের জমির মালিকানা লাভ করতেন। পুরীর মহারাজা বিরাকিশোর দেব ১০৫৪ খ্রীষ্টাব্দে অ্যাপলিক কারিগরী সামগ্রী সরবরাহের নিমিত্তে শ্রী জগন্নাথ মহাপাত্র, শ্রী বনমালী মহাপাত্র প্রমুখদের পুরী জগন্নাথ মন্দিরের সেবক হিসাবে নিযুক্ত করেন। মহারাজা মুকুন্দদেব একই উদ্দেশ্যে শ্রী গণেশ মহাপাত্রকে সেবক হিসাবে নিযুক্ত করেন ১২৮০ খ্রীষ্টাব্দে। আনুমানিক ১৭৫৪-৫৫ খ্রীষ্টাব্দে একটি শংসাপত্র প্রেরণ করা হয় যাতে নির্দেশিত রয়েছে যে শ্রী প্রধান মহাপাত্র, শ্রী নারায়ণ মহাপাত্র এবং শ্রী লোকনাথ মহাপাত্র সেবক হিসাবে জগন্নাথ মন্দিরের সেবা করেছিলেন এই অ্যাপলিক উপকরণ তৈরী এবং সরবরাহের মাধ্যমে।
পরবর্তীকালে এই অলংকৃত কাপড় এবং পোশাক-আশাক উৎপাদনের উৎসস্থল হিসাবে পিপলির নামানুসারে এই অলংকৃত পোশাক সর্বত্র "পিপলি অ্যাপলিক" নামে সুপরিচিত। অ্যাপলিক কারিগরী এবং উৎপাদনের স্রষ্টা হিসাবে তাই পিপলি গ্রামের নামের সাথে বিশেষ শৈল্পিক খ্যতি এবং সুনাম জড়িয়ে রয়েছে।
জগন্নাথ মন্দিরের এই দর্জি গোষ্ঠিভুক্ত সেবকদের নিযুক্তি ছিল বংশানুক্রমিক। ফলতঃ অ্যাপলিক কারিগরি এবং উতপাদন বংশপরম্পরায় চলে এসেছে এবং সময়ের সাথে সাথে এই অঞ্চলে অ্যাপলিক কারগরির উদবর্তন এবং উন্নয়ন ঘটেছে।
পিপলিতে উৎপন্ন মুখ্য অ্যাপলিক কাজ করা সামগ্রীগুলি হল চাঁদোয়া অথবা শামিয়ানা, ক্যানোপী, ছাতা, আলাতা( ধর্মীয় উদ্দেশ্যে ব্যবহৃত হাত পাখা), বটুয়া (পান পাতা, সুপারী, লেবু রাখার ব্যাগ) ইত্যাদি।
সময়ের পরিবর্তনের সাথে তাল মিলিয়ে অ্যাপলিক কারিগরীরাও যুগোপযোগী নানা ধরনের নতুন নতুন অ্যাপলিক কাজ করা সামগ্রী উৎপাদন শুরু করেছেন যেমন- বিছানার চাদর, বালিশের ঢাকনা, সোফার ঢাকনা, দরজার পর্দা, বিবাহ ও ধর্মীয় অনুষ্ঠান অথবা অন্যান্য উৎসবে মন্ডপ সজ্জায় ব্যবহৃত অথবা সাধারণ প্রবেশ পথ তৈরীর উপাদান ইত্যাদি, মহিলাদের পরিধেয় শাড়ী, ব্লাউজ ইত্যাদিও আজকাল অ্যাপলিক কারিগরীতে অলঙ্কৃত করা হয়। কিছুদিন পর এই জাতীয় সামগ্রীগুলি অ্যাপলিক কারিগরীর প্রধান উপাদান হয়ে উঠবে।
এই হস্তশিল্প পুরীর জগন্নাথ দেব,দেবী সুভদ্রা এবং বলভদ্র দেবের পোশাক-আশাক, অলংকার এবং মন্দিরের নানাবিধ সাজসজ্জার সাথে ওতপ্রোত ভাবে যুক্ত। এই অ্যাপলিক কাজ মূলতঃ ব্যবহৃত হয় রথযাত্রা উৎসবে, রথে যে চাঁদোয়া বা শামিয়ানার (কেনোপী) সাজসজ্জায় ব্যবহৃত হয়।
গুজরাত, রাজস্থান এবং বিহার অঞ্চলে যেসব অ্যাপলিক কাজের নিদর্শন পাওয়া যায়, তাতে বিভিন্ন যুদ্ধের গাথা, গরুর গাড়ী, উট, অশ্বারোহী, রাজা, রাণী ইত্যাদির নক্সার মোটিফ পাওয়া যায়।
কিন্তু পিপলি অ্যাপলিক কাজে এই ধরনের মোটিফ অনুপস্থিত।
কানুরি ভাষা

কানুরি আফ্রিকা মহাদেশের প্রধান ভাষাগুলির একটি। এটি নাইজেরিয়া, নাইজার, ক্যামেরুন, চাদ ইত্যাদি দেশগুলি মিলিয়ে প্রায় ৪ মিলিয়ন জনগণেরর মুখের ভাষা। লিবিয়া ও সুদানেরও খুব স্বল্প সংখ্যক জনগণ এই ভাষায় কথা বলে।
নাইজেরিয়া, নাইজার, ক্যামেরুন ও চাদ।
কানুরি ভাষা আরবি লিপি ও আজমি লিপিতে লিখা হয়।
হবিগঞ্জ সরকারি পলিটেকনিক ইনস্টিটিউট

হবিগঞ্জ সরকারি পলিটেকনিক ইনস্টিটিউট বাংলাদেশের একটি কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০২ সালে প্রতিষ্ঠিত হয়। প্রতিষ্ঠানটি ২ (দুই) একর জমির উপর দক্ষিণমুখী।
ধুলিয়াখাল হতে মিরপুর, শ্রীমঙ্গল রাস্তার উত্তর পার্শ্বে অবস্থিত। প্রতিষ্ঠানটি
হবিগঞ্জ সদর মডেল থানার ৫নং গোপায়া ইউনিয়নের নূরপুর (উত্তর) মৌজার অর্ন্তগত। প্রতিষ্ঠানের দূরত্ব হবিগঞ্জ জেলা শহর হতে প্রায় ৫ কিঃ
মিঃ এবং শায়েস্তাগঞ্জ রেলওয়ে স্টেশন হতে প্রায় ১০ কিঃ মিঃ। 
প্রতিষ্ঠানটির ভিত্তি প্রস্তর স্থাপন করা হয় ২৭ অক্টোবর ২০০২ সালে (১২ই কার্তিক ১৪০৯ বঙ্গাব্দ) এবং একাডেমিক কার্যক্রম শুরু হয়েছে ১৭ সেপ্টেম্বর ২০০৫ সালে।
ইনস্টিটিউটে সরকারি ছাত্রাবাস না থাকলেও ইনস্টিটিউটের আশেপাশে অনেক ব্যক্তি মালিকানাধীন ছাত্রাবাস রয়েছে। যেখানে দেশের অন্যান্য জেলা থেকে আগত শিক্ষার্থী<nowiki></nowiki>রা অবস্থান করে শিক্ষা গ্রহণ করতে পারে।
ফ্লোরিডা চ্যাম্পিয়নশিপ রেসলিং

ফ্লোরিডা চ্যাম্পিয়নশিপ রেসলিং (এফসিডাব্লিউ) ১৯৬১ থেকে ১৯৮৭ সাল পর্যন্ত প্রাক্তন সাবেক স্বাধীন ফ্লোরিডা থেকে চ্যাম্পিয়নশিপ কুস্তি উপর ভিত্তি করে পেশাদারি কুস্তি পদোন্নতি ছিল। ২০০৭ সালের অক্টোবর থেকে ২০১২ সালেএ আগস্ট পর্যন্ত, এই পদোন্নতি অফিসিয়াল ভাবে ডাব্লিউডাব্লিউই এর উন্নায়নমূলক শাখা হিসেবে পরিবেশিত হয়েছে। ২০১২ সালের আগস্ট মাস থেকে, ডাব্লিউডাব্লিউই তাদের উন্নায়নমূলক শাখার জন্য ফ্লোরিডা চ্যাম্পিয়নশিপ রেসলিং কেএনএক্সটিতে রূপান্তর করেন, সাথে পুরাতন স্টোরিলাইন আর চ্যাম্পিয়নশিপ বিরত রাখা হয়।
কুইন অব এফসিডাব্লিউ খেতাব ছিল নারীদের পেশাদারি কুস্তি খেতাব। ফ্লোরিডা চ্যাম্পিয়নশিপ রেসলিং এ ডিভাস বিভাগে এই খেতাবের প্রতিযোগিতা হত।
ফ্লোরিডা হেভিওয়েট চ্যাম্পিয়নশিপ ছিল পেশাদারি কুস্তি হেভিওয়েট চ্যাম্পিয়নশিপ। ফ্লোরিডা চ্যাম্পিয়নশিপ রেসলিং (FCW) এর হেভিওয়েট বিভাগে এর প্রতিযোগিতা হত। এনএক্সটি চ্যাম্পিয়নশিপের জন্য এই চ্যাম্পিয়নশিপটা বিলুপ্ত হয়ে গেছে।
ফ্লোরিডা ট্যাগ টিম চ্যাম্পিয়নশিপ ছিল পেশাদারি কুস্তি ট্যাগ টিম চ্যাম্পিয়নশিপ। এটা ফ্লোরিডা চ্যাম্পিয়নশিপ রেসলিং এর ট্যাগ টিম বিভাগে এর জন্য প্রতিযোগিতা হত। এই চ্যাম্পিয়নশিপ বিলুপ্ত হয়ে গেছে।
এফসিডাব্লিউ ডিভাস চ্যাম্পিয়নশিপ ছিল পেশাদারি কুস্তি নারীদের চ্যাম্পিয়নশিপ। ফ্লোরিডা চ্যাম্পিয়নশিপ রেসলিং এর ডিভাস বিভাসে এই চ্যাম্পিয়নশিপের জন্য প্রতিযোগিতা হত। এই চ্যাম্পিয়নশিপ বিলুপ্ত হয়েগেছে।
এফসিডাব্লিউ জ্যাক ব্রিসকো ১৫ ছিল পেশাদারি কুস্তি চ্যাম্পিয়নশিপ। এটার প্রতিযোগিতা হত ১৫ মিনিটের আইরন ম্যান ম্যাচে। এটা বিলুপ্ত হয়েগেছে।
আসামের রেশম শিল্প

আসামের রেশম শিল্প বলতে প্ৰধানত পাট, মুগা এবং এরীসূতায় বোনা বিভিন্ন পোশাককে বুঝায়৷ আসামের রেশম উদ্যোগ একটি হস্ত শিল্প৷ অসমের অৰ্থনৈতিক দিক ছাড়াও সাংস্কৄতিক দিকে ও এর গুরুত্ব অশেষ৷ আগে অসমের শুয়ালকুছিতে পাট-মুগার শিল্প কেন্দ্ৰীভূত হয়ে আসছিল যদিও বৰ্তমানে অন্যান্য জায়গায় এই শিল্প বিস্তার লাভ করেছে৷
১১ শতকের পাল রাজবংশ এর রাজা ধৰ্মপালে ২৬টা বোয়নী পরিয়ালক তাঁতিকুছি থেকে শুয়ালকুছিতে নিয়ে এসেছিলেন। ১৭ শতকে মোগলকে পরাস্ত করে শান রাজারা শুয়ালকুছি দখল করার পর এখানে বয়নশিল্প গড়ে উঠে বলে ধারণা করা হয়। প্ৰায় ১৯৩০ সাল পর্যন্ত কেবল তাঁতি জনগোষ্ঠীর মধ্যে সীমাবদ্ধ এই শিল্প ধীরে ধীরে অন্যান্য জনগোষ্ঠীর লোকেরা ও গ্ৰহণ করে। কৌটিল্যের অৰ্থশাস্ত্ৰতে কামরূুপ এর পাট-মুগা শিল্পের কথা উল্লেখ আছে৷
এন্থেহেরিয়া আসামিনিছিছ ইংরেজি: নামের একধরনের পলু থেকে মুগা উৎপাদন করা হয়৷ এই পলুবিধে চোম গাছএর পাতা খেয়ে জীবন ধারণ করে৷
কামরূপ জেলার অন্তৰ্গত শুয়ালকুছি অসমের প্ৰধান রেশম কেন্দ্ৰ। এখানে তৈরি হওয়া মুগা, এরী এবং পাট এর কাপড় বিখ্যাত। এখানে তৈরি মেখেলা চাদর এবং গামচা আসাম ছাড়াও ভারত এর অন্যান্য জায়গায় চাহিদা আছে। শুয়ালকুচিতে অসংখ্য হাতেবোনা কাপড়ের প্রতিষ্ঠান থাকার জন্যে একে "আসামের মানচেষ্টার" (Manchester of Assam) বলা হয়। শুৱালকুছিৰ ৯৯ শতাংশ বাসিন্দাই প্ৰত্যক্ষ বা পৰোক্ষভাৱে পাট-মুগাৰ সৈতে জড়িত হৈ আছে৷ ২০১০ সালের পরিসংখ্যান অনুযায়ী আসামে উৎপাদন হওয়া ৮৮ শতাংশ পাট-মুগা বস্ত্ৰ কেবল শুয়ালকুচিতেই উৎপাদন হয়েছিল৷ ১৯৩৯ সালে শুয়ালকুচিতে তিনশ টি তাঁতশাল ছিল যদিও এখন সেই সংখ্যা বেড়ে ২৫,৫৩৮ টি হয়েছে।
প্রথমে অসমের শুয়ালকুচিতে পাট-মুগার শিল্প কেন্দ্ৰীভূত হয়েছিল যদিও বৰ্তমান অন্যান্য জায়গায় এই শিল্প বিস্তার লাভ করেছে৷
পপিনজে

পপিনজে (বৈজ্ঞানিক নাম: "Stibochiona nicea (Gray)") এক প্রজাতির মাঝারি আকারের প্রজাপতি।
প্রসারিত অবস্থায় পপিনজের ডানার আকার ৬০-৮০মিলি মিটার দৈর্ঘ্যের হয়।
ভারতে প্রাপ্ত পপিনজে এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ নমুনার ডানার উপরিতল ঘন ভেলভেট কালো।
সামনের ডানার সেল এ তিনখানি কিছুটা অস্পষ্ট হালকা নীল তীর্যক ছোট রেখা দেখা যায়। এপিকাল অংশে চারটি ক্ষুদ্র সাদা ডিসকাল ছোপ এর একটি বাঁকানো সারি এবং ৫টি ক্ষুদ্র পোস্টডিসকাল সাদা ছোপ এর অপর একটি বাঁকানো সারি প্রতীয়মান। একই ধরনের সাদা ক্ষুদ্র সাবটার্মিনাল ছোপ এর একটি সম্পূর্ণ সারি লক্ষ্য করা যায়। এই সাদা সাবটার্মিনাল ছোপের সারিটির সমান্তরাল ভাবে ভিতরের দিকে এক সারি জোড়া নীল দাগ বিদ্যমান ১নং শিরা থেকে ৬ নং শিরা পর্যন্ত। প্রতিটি শিরার উভয় প্বার্শে একজোড়া করে এই নীল দাগ দেখা যায়।
পিছনের ডানায় একটি তীর্যক আঁকাবাকা নীল পোস্টডিসকাল রেখা বিদ্যমান যা দুইদিকে কোস্টা এবং ডরসামের কিছু আগে শেষ হয়েছে। এই পোস্টডিসকাল রেখাটির পরেই রেখা বরাবর একসারি নীল গোলাকৃতি সাবটার্মিনাল দাগের মধ্যভাগ কালে এবং নীল গোল দাগের বাইরের দিকের অংশ তুষার শুংগ। সামনের এবং পিছনের উভয় ডানার সিলিয়া(প্রান্তিক রোঁয়া) সাদা রঙের।
পুরুষ নমুনার ডানার নিম্নতল পার্পেল ব্ল্যাক অথবা বেগুনী মিশ্রিত কালো বর্নের।
সামনের ডানার সেল এর দাগগুলি উপরিতল অপেক্ষা অধিকতর স্পষ্ট। ডিসকাল এবং পোস্ট ডিসকাল ছোপ এর সারি আঁকাবাকা, উভয় সারিতেই ৭টি করে ছোপ বিদ্যমান। সাব-টার্মিনাল ছোপ এর সারি উপরিপৃষ্ঠের ই ন্যায়; তবে আকারে বৃহত্তর। উপরিপৃষ্ঠে দৃশ্যমান সাবটার্মিনাল ছোপ এর সারির সমান্ররাল তবে ভিতরের দিকে অবস্থিত নীল জোড়া ছোপ এর সারিটি নিম্নপৃষ্ঠে অদৃশ্য অথবা অনুপস্থিত।
পিছনের ডানায় তেরচা ভাবে অবস্থিত ৩টি সাববেসাল ছোপ এবং তীর্যক আঁকাবাকা নীল ডিসকাল ছোপ এর একটি সারি দেখা যায়। এই ডিসকাল ছোপ এর সারিটিকে অনুসন করে ৫-৬টি পোশট ডিসকাল বিন্দুর একটি সারি রয়েছে। ইন্টারস্পেসগুলিতে জলপাই সাদা রঙের তীর্যক লম্বা সাবটার্মিনাল দাগের একটি সারিও ছোখে পড়ে।
শুংগ, মাথা, থোরাক্স এবং উদর দেশ কালো বর্নের।
স্ত্রী নমুনা পুরুষেরই অনুরূপ, তবে ডানার উপরিতলের মূল রঙ হালকা অনুজ্জ্বল কালো এবং সবুজের ছোঁয়াযুক্ত। সামনের ডানার সেল এর দাগগুলি এবং ভিতরের দিকের
সাবটার্মিনাল জোড়া ছোপগুলি ধাতব সবুজ বর্নের। পিছনের ডানার আঁকাবাকা পোস্টডিসকাল বন্ধনী এবং অই একই বর্নবিশিষ্ট। ডানার নিম্নতলের মূল রঙ ধূসর কালো এবং দাগ ছোপগুলি পুরুষেরই অনুরূপ, কিন্তু আকারে বৃহত্তর।
পাহাড়ের ২ হাজার ৫০০ মিটার উচ্চতায় বাস করতে পারে। বেশ দ্রুত ওড়ে। এপ্রিল-জুন ও আগস্ট-ডিসেম্বর ওড়াউড়ির উপযুক্ত সময়। ঘন বৃক্ষের এলাকা এবং বনের ধার ও উন্মুক্ত স্থান, যেখানে যথেষ্ট পরিমাণে ঝোপঝাড় বা গুল্ম ও পানি রয়েছে, সেখানে বেশি দেখা যায়। সাধারণত একই এলাকায় অল্প কয়েকটি একসঙ্গে থাকে। নিচু ঝোপঝাড়ে বা স্যাঁতসেঁতে জায়গায় ডানা মেলে বসে থাকে। ভয় পেলে বা বিরক্ত হলে দ্রুত উড়ে চলে যায় ও পাতার উল্টো দিকে চুপচাপ বসে থাকে। কিছুক্ষণ পর ফিরে আসে।
কাণ্ব রাজবংশ

কাণ্ব রাজবংশ হলো প্রাচীন মগধের অষ্টম রাজবংশ। তৎকালীন শুঙ্গ সাম্রাজ্যের রাজাকে পরাজিত করে বাসুদেব কাণ্ব এই রাজবংশ প্রতিষ্ঠা করেন। এই রাজবংশ খ্রিস্টপূর্ব ৭৩ সাল থেকে খ্রিস্টপূর্ব ২৮ সাল পর্যন্ত রাজ্য শাসন করে।
পশ্চিম আফ্রিকার সময়

পশ্চিম আফ্রিকার সময়, বা WAT, একটি সময় অঞ্চল যেটি পশ্চিম-মধ্য আফ্রিকাতে মেনে চলা হয়। (যদিও বেনিনের পশ্চিমের দেশগুলি, পরিবর্তে অনুসরণ করে)। এই সময় অঞ্চল ইউটিসি থেকে ১ ঘণ্টা এগিয়ে (), যেটি কেন্দ্রীয় ইউরোপীয় সময়-এর সমান যখন দিবালোক সংরক্ষণ সময় পালন করে না। এটি পশ্চিম আফ্রিকার অন্যন্য দেশ পালন করে না, (তারা ইউটিসি সময় মেনে চলে)।
এই সময় অঞ্চলের অধিকাংশ এলাকা নিরক্ষরেখা বরাবর, তাই এই এলাকায় দিনের দৈর্ঘ্যের বিশেষ তারতম্য নেই, সুতরাং দিবালোক সংরক্ষণ সময় পালন করা হয় না। ব্যাতিক্রম, শুধু লিবিয়া এবং নামিবিয়া, যারা পশ্চিম আফ্রিকা গ্রীষ্মকালীন সময় (WAST) () গ্রীষ্মকালে মেনে চলে (লিবিয়াতে মার্চের শেষ থেকে অক্টোবরের শেষ এবং নামিবিয়াতে সেপ্টেম্বরের শুরুতে এপ্রিলের শুরু পর্যন্ত)।
যেসব দেশে পশ্চিম আফ্রিকার সময় মেনে চলা হয়ঃ
শিশুনাগ রাজবংশ

শৈশুনাগ রাজবংশ বা শিশুনাগ রাজবংশ সম্ভবত প্রাচীন ভারতের মগধ রাজ্যের তৃতীয় শাসক রাজবংশ। বৈদিক পুরাণ অনুযায়ী, এই রাজবংশ ছিল মগধের দ্বিতীয় রাজবংশ, যা ছিল বৃহদ্রথের প্রতিষ্ঠিত রাজবংশের পরে শাসন করে। 
শিশুনাগ ছিলেন এই রাজবংশের প্রতিষ্ঠাতা। তিনি ছিলেন হরযঙ্ক রাজবংশের শেষ শাসক নাগাদাসকের আমাত্য অথবা মন্ত্রী এবং ৪১৩ খ্রিস্টপূর্বে একটি জনবিদ্রোহে সিংহাসন আরোহণ করেন। প্রথমে এই সাম্রাজ্যের এই রাজধানী ছিল রাজগির এবং পরে কাকাবর্ণের আমলে পাটালীপুত্রে(বর্তমান পাটনার কাছাকাছি) স্থানান্তর করা হয়। রীতি অনুযায়ী, কাকাবর্ণের পর তার দশ ছেলে উত্তসুরী হয়। এই সাম্রাজ্যের পর ৩৪৫ খ্রিস্টপূর্বে নন্দ সাম্রাজ্য শাসন শুরু করে। </div>
বাংলাদেশের সিরামিক শিল্প

বেঙ্গল ফাইন সিরামিক লিমিটেড বাংলাদেশের প্রথম পোড়ামাটির তৈরি পণ্যের উৎপাদক। এই কোম্পানি ১৯৮৬ সালে চালু হয়। 
শাইনপুকুর সিরামিক ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি উতপাদন করে।
আরএকে সিরামিকস ১৯৯৮ সালে বাংলাদেশে প্রতিষ্ঠিত হয় এবং ২০০০ সালে বাণিজ্যিক উৎপাদন শুরু করে।
হিমসাগর

হিমসাগর বাংলার একটি বিখ্যাত আম। এই আমের মিষ্টি সুগন্ধ ও স্বাদ পৃথিবীর অন্যান্য আমের থেকে ভিন্ন। তাই সারা পৃথিবীতে স্বাদ ও গন্ধের জন্য এই আম বাণিজ্যিক ভাবে বহুল পরিমাণে চাষ করা হয়। এই আমের ভিতরের রং হলুদ ও কমলা এবং কোন আঁশ নেই।
হিমসাগর আম জুন মাসে গাছে পাকতে শুরু করে এবং জুনের শেষের দিকে পূর্ণ বাজারজাত করা হয়। এই আম বাংলাদেশের চাঁপাইনবাবগঞ্জ, রাজশাহী, নাটোর এবং ভারতের নদীয়া, মুর্শিদাবাদ, মালদহ এবং হুগলীতে চাষ করা হয়।
একটি স্বাভাবিক আমের ওজন ২৫০ থেকে ৩৫০ গ্রাম হয়ে থাকে যার ৭৭ শতাংশই হল আমের রসালো অংশ বাকি ২৩ শতাংশ আমের আঁটি। এই উৎকর্ষতাই এই আমের বৈশিষ্ট্য। হিমসাগর আমের স্বাদ অন্যান্য জনপ্রিয় আম আলফানসো ও ল্যাংড়া আমের থেকে ভাল। এই আমকে ভালবেসে একশোরও ওপর লেখক কবিতা লিখেছেন। ভারত ও বাঙলায় এই আম ছাড়া গ্রীষ্মকাল ভাবাই যায় না।
এই আম ভারতের ভৌগোলিক অস্তিত্বের ইঙ্গিত দেয়। তাই এই আমকে ভারতের ভৌগোলিক অস্তিত্বের ইঙ্গিত হিসাবে নির্বাচন করা হয়েছে। এই আমের নিবন্ধন সংখ্যা ১১২। প: বঙ্গ এর দুই ২৪ পরগণায় পাওয়া যায়
গোয়ার জেলার তালিকা

গোয়া ভারতের ক্ষুদ্রতম এবং জনসংখ্যার হিসেবে ভারতের চতুর্থ ক্ষুদ্রতম প্রদেশ। বর্তমানে গোয়া ২টি জেলায় বিনস্ত্য।
জম্মু ও কাশ্মীরের জেলার তালিকা

জম্মু ও কাশ্মীর ভারতের একটি কেন্দ্রশাসিত অঞ্চল । এই অঞ্চলটি প্রধানত হিমালয় পার্বত্য অঞ্চলে অবস্থিত। জম্মু ও কাশ্মীর ২০টি জেলা ও ২টি বিভাগে বিভক্ত।
পরিসংখ্যান
২০১৬ অনূর্ধ্ব-১৯ ক্রিকেট বিশ্বকাপের স্কোয়াড

এটি ২০১৬ আইসিসি অনূর্ধ্ব-১৯ ক্রিকেট বিশ্বকাপ-এর অংশগ্রহণকারী ১৬টি দলের স্কোয়াডের তালিকা।
২০১৫ সালের ২৩ ডিসেম্বর বাংলাদেশ অনূর্ধ্ব-১৯ দল ঘোষণা করা হয়:
কোচ: মোহাম্মদ মিজানুর রহমান
কোচ: রান্গারিরাই মান্যান্দে
স্কটল্যান্ড ২২ ডিসেম্বর ২০১৫ সালে তাদের দল ঘোষণা করে। স্কট ক্যামেরনকে মূল দলে নেয়া হলে, কিন্তু পরে তিনি আঘাতপ্রাপ্ত হলে তার পরিবর্তে ক্যামেরন স্লোম্যানকে নেয়া হয়।
কোচ: গর্ডন ড্রুমন্ড এবং সেডরিক ইংলিশ
২১ ডিসেম্বর ২০১৫ তারিখে দক্ষিণ আফ্রিকা তাদের দল ঘোষণা করে।
কোচ: লরেন্স ম্যাহালেন
কোচ: দৌলত আহমেদজাই
কোচ: এরোল বার্রো
পাকিস্তান ১৯ ডিসেম্বর ২০১৫ সালে তাদের দল ঘোষণা করে।
কোচ: মুহাম্মদ মাসরুর
শ্রীলঙ্কা ২৩ ডিসেম্বর ২০১৫ সালে তাদের দল ঘোষণা করে।
কোচ: রজার বিজেসুরিয়া
ইংল্যান্ড ২২ ডিসেম্বর ২০১৫ সালে তাদের দল ঘোষণা করে।
কোচ: অ্যান্ডি হারি
কোচ: শেন জার্গেনসেন
ওয়েস্ট ইন্ডিজ ৩১ ডিসেম্বর ২০১৫ সালে তাদের দল ঘোষণা করে।
কোচ: গ্রেয়েম ওয়েস্ট
কোচ: স্টিফেন ম্যানগোগো
২০১৫ সালের ২২ ডিসেম্বর ভারত অনূর্ধ্ব-১৯ দল ঘোষণা করে।
কোচ: রাহুল দ্রাবিড়
৬ জানুয়ারি ২০১৬ তারিখে অস্ট্রেলিয়া নিজেদেরকে প্রত্যাহার করে নিলে আয়ারল্যান্ডকে টুর্নামেন্টে যোগ করা হয়। এর দুইদিন পর তারা তাদের দল ঘোষণা করে।
কোচ: রায়ান ঈগলসন
কোচ: জগৎ তামাত্তা
নিউজিল্যান্ড ২০১৫ সালের ২৪ ডিসেম্বর অনূর্ধ্ব-১৯ দল ঘোষণা করে।
কোচ: বব কার্টার
অস্ট্রেলিয়া তাদের দল ১৯ ডিসেম্বর ২০১৫ সালে ঘোষণা করে। কিন্তু, ৫ জানুয়ারি ২০১৬ তারিখে ক্রিকেট অস্ট্রেলিয়া নিরাপত্তার কারণ দেখিয়ে এই বিশ্বকাপ থেকে নিজেদের প্রত্যাহার করে নেয়। অস্ট্রেলিয়ার দল নিম্নলিখিত খেলোয়াড়দের নিয়ে গঠিত ছিল: ওয়েস অ্যাগার, মাইকেল কর্ম্যাক, কাইল গার্ডিনার, জর্ডান গাউচি, ব্রুক গেস্ট, ডেভিড গ্রান্ট, স্যাম গ্রিমওয়েইড, স্যাম হারপার, লিয়াম হ্যাচার, ক্লিন্ট হিঞ্চলিফ, হেনরি হান্ট, কালেব জেওয়েল, জনাথন মেরলো, অর্জুন নায়ার, টম ও'ডোনেল, জন্টে প্যাটিসন, প্যাট্রিক পেইজ, ঝাই রিচার্ডসন, জেসন সংঘ, বেন টেলর এবং হেনরি থর্নটন।
অ্যাডিলেড স্ট্রাইকার্স

দি অ্যাডিলেড স্ট্রাইকার্স একটি অস্ট্রেলিয়ার পেশাদার ক্রিকেট দল যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লিগে প্রতিনিধিত্ব করে থাকে। স্ট্রাইকার্স দক্ষিণ অস্ট্রেলিয়া রাজ্যেভিত্তিক একটি দল এবং বিগ ব্যাশ লীগ-এ এডিলেড এর হয়ে প্রতিনিধিত্ব করে থাকে। দলটির ঘরোয়া মাঠ হল অ্যাডিলেড ওভাল। স্ট্রাইকার্স দলটি নীল ঝুমকাফুল রংয়ের পোশাক পরিধান করে তার সাথে ওয়েস্ট এন্ড ড্রটের লোগোর সংমিশ্রণ রয়েছে। ২০১১ সালে সাউদার্ন রেডব্যাকসের উত্তরসূরী হিসেবে বিগ ব্যাশ লিগের খেলার জন্য দলটি গঠন করা হয়।
অস্ট্রেলিয়া ঘরোয়া টুয়েন্টি২০ ক্রিকেট প্রতিযোগিতার জন্য অ্যাডিলেড স্ট্রাইকার্সকে ২০১১ সালে বিগ ব্যাশ লীগ এ প্রতিনিধিত্ব করার জন্য গঠন করা হয়।
কাইরুয়ান জামে মসজিদ

কাইরুয়ান জামে মসজিদ () তিউনিসিয়ার কাইরুয়ান নগরের বেশ পুরনো ও ঐতিহ্যবাহী একটি মসজিদ। এটি উকবা মসজিদ নামেও পরিচিত।
মসজিদটি ৬৭০ সালে আরব সেনানায়ক উকবা ইবনে নাফি কর্তৃক কাইরুয়ান নগরীতে প্রতিষ্ঠিত হয়। মসজিদের বিস্তৃতি প্রায় ৯,০০০ বর্গমিটার এলাকাজুড়ে এবং এই মসজিদটি মুসলিম বিশ্বের প্রাচীনতম মসজিদ হিসাবে পরিচিত। পরবর্তীকালে এটি মাগরিবে স্থাপিত অন্যান্য মসজিদের মডেল হিসেবে গণ্য হয়। কাইরুয়ান জামে মসজিদ উত্তর আফ্রিকার চিত্তাকর্ষক ও বৃহৎ স্থাপনার মধ্যে অন্যতম। মসজিদটির পরিসীমা প্রায় ৪০৫ মিটার (১৩২৮ ফিট)
হাটবোয়ালিয়া উচ্চ মাধ্যমিক বিদ্যালয়

হাটবোয়ালিয়া উচ্চ মাধ্যমিক বিদ্যালয় চুয়াডাঙ্গা জেলার আলমডাঙ্গা উপজেলার একটি শিক্ষা প্রতিষ্ঠান।
হাটবোয়ালিয়া মাধ্যমিক বিদ্যালয় ১৯২৫ সালে প্রতিষ্টিত।
২০১৫ অনূর্ধ্ব-১৯ ক্রিকেট বিশ্বকাপ বাছাইপর্ব

২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব হল একটি আন্তর্জাতিক ক্রিকেট প্রতিযোগিতা যা, ২০১৫-২০১৬ আন্তর্জাতিক ক্রিকেটের অংশ হিসাবে ১৪-২২ সেপ্টেম্বর ২০১৫ মালয়েশিয়ায় অনুষ্ঠিত হয়। প্রতিযোগিতাটি মূলত নেপালে অনুষ্ঠিত হওয়ার কথা ছিল, কিন্তু এপ্রিল ২০১৫ নেপালের ভূমিকম্পের জন্য তা মালয়েশিয়ায় স্থানান্তর করা হয়। ফাইনালে আয়ারল্যান্ডকে হারিয়ে নেপাল বাংলাদেশে অনুষ্ঠিত ২০১৬ আইসিসি অনূর্ধ্ব-১৯ ক্রিকেট বিশ্বকাপ-এ জায়গা করে নেয়।
পাঁচটি আঞ্চলিক বাছাইপর্ব টুর্নামেন্টের দ্বিতীয়-স্থানের দল এই বাছাইপর্বের খেলার সুযোগ পায়::
নিম্নলিখিত টেবিলটি এই আসরের সর্বাধিক রান সংগ্রাহকের তালিকা।
উংস: ইএসপিএন ক্রিকইনফো
নিম্নলিখিত টেবিলটি এই আসরের সর্বাধিক উইকেট সংগ্রাহকের তালিকা।
উৎস: ইএসপিএন ক্রিকইনফো
codice_1 অস্ট্রেলিয়া না খেলার সিদ্ধান্ত নিলে তাদের পরিবর্তে আয়ারল্যান্ড সুযোগ পায়।
মেক ইন ইন্ডিয়া

মেক ইন ইন্ডিয়া ভারত সরকারের একটি সদর্থক উদ্যোগ। এটি মুলত বিদেশি বহুজাতিক সংস্থাকে ভারতে তাদের পণ্য উৎপাদন করতে উৎসাহিত করার একটি প্রয়াস। ২৫শে সেপ্টেম্বর ২০১৪(৮ই আশ্বিন ১৪২১) সালে প্রধানমন্ত্রী নরেন্দ্র মোদী ভারতকে বিশ্বব্যাপী বিদেশি বিনিয়গের এক পীঠস্থান হিসাবে পরিচিতি দিতে মেক ইন ইন্ডিয়ার সূচনা করেন যা ভবিষ্যতে আমেরিকা যুক্তরাষ্ট্র চিন সহ সমস্ত দেশকে পিছনে ফেলে দেবে।.
২৫ সেপ্টেম্বর ২০২৪ তারিখে, ভারত মেক ইন ইন্ডিয়া উদ্যোগের ১০ম বার্ষিকী উদযাপন করেছে, যা দেশের উৎপাদন খাত এবং রপ্তানির ওপর গভীর প্রভাব ফেলেছে। 
প্রধানমন্ত্রী নরেন্দ্র মোদী ২৫শে সেপ্টেম্বর ২০১৪ সালে বিজ্ঞান ভবনে আয়োজিত একটি অনুষ্ঠানে মেক ইন ইন্ডিয়ার সূচনা করেন। ২৯শে ডিসেম্বর ২০১৪ সালে শিল্পনীতি ও উন্নয়ন দপ্তর আয়োজিত একটি সভায় প্রধানমন্ত্রী মোদী এবং তার সভাসদবর্গ(cabinet ministers), সকল রাজ্যের মুখ্যসচিব, বিভিন্ন শিল্পপতি উপস্থিত ছিলেন।
এটির সূচনার মুখ্য উদ্দেশ্য হল ভারতের অর্থনীতির ভিত্তি ২৫ টি বিভাগে কর্মসংস্থান ও গুণগত নৈপুন্যতা-দক্ষতা বৃদ্ধি করা।. শুধু গুণগত নিপুণতাই নয় একি সঙ্গে পরিবেশ বান্ধবতার উপরেও জোর দেওয়া হয়েছে। এই উদ্যোগের মাধ্যমে ভারতে আর্থিক বিনিয়োগের সাথে প্রযুক্তিক বিনিয়োগও আশা করা হচ্ছে।
মেক ইন ইন্ডিয়ার এই অভিযানকে পরিকল্পনাকে রূপ দিয়েছে মার্কিন বিজ্ঞাপন সংস্থা Wieden+Kennedy।
এই উদ্যোগের আওতায় থাকা ২৫টি বিভাগের পুস্তিকা এবং ওয়েব পোর্টাল উন্মোচিত হয়েছে। এই উদ্যোগ চালু করার আগে বিভিন্ন খাতে বিদেশী বিনিয়োগের পথ শিথিল করা হয়েছে। লাইসেন্সের জন্য আবেদন অনলাইন উপলব্ধ করা হয়েছে এবং লাইসেন্স বৈধতা তিন বছর বৃদ্ধি করা হয়েছে। এছাড়াও অন্যান্য আরও কিছু নিয়ম ও পদ্ধতি শিথিল করা হয়েছে।.
২০১৪এর আগস্ট মাসে ভারতের মন্ত্রিপরিষদ(Cabinet of India) প্রতিরক্ষা ক্ষেত্রে ৪৯% এবং ভারতীয় রেলের পরিকাঠামো গঠনে ১০০% সরাসরি বিদেশি বিনিয়োগের(FDI) অনুমোদন দিয়েছে। এর আগে প্রতিরক্ষা ক্ষেত্রে ২৬% এবং রেলে কোন বিদেশি বিনিয়োগের অনুমোদন ছিল না। ভারতের প্রতিরক্ষা ক্ষেত্রে বিদেশি আমদানি কমানোর আশা করা হচ্ছে। আগে একটি মাত্র ভারতীয় কোম্পানি ৫১% বাজার দখল করে রাখতে পারত, বর্তমানে একাধিক কোম্পানির ক্ষেত্রে সেই সুবিধা আছে।
সেপ্টেম্বর ২০১৪ থেকে নভেম্বর ২০১৫ এর মধ্যে ভারত সরকার বিভিন্ন সংস্থার কাছ থেকে ইলেকট্রনিক্সের বিভিন্ন যন্ত্রাংশ তৈরির জন্য ₹১.২০ লক্ষ কোটি বিনিয়োগের প্রস্তাব পেয়েছে।
এপ্রিল-জুন'১৫ এই তিন মাসের মধ্যে ভারতে বিক্রিত স্মার্টফোনের ২৪.৮%ই হল ভারতে উৎপাদিত, যা এর আগের তিন মাসের তুলনায় ১৯.৯% বৃদ্ধি পেয়েছে।
ভারতীয় অর্থনীতির নিম্নলিখিত বিষয় গুলোর উপরে মেক ইন ইন্ডিয়া গুরুত্ব দিয়েছে:
উপ্পাদা জামদানি শাড়ী

উপ্পাদা জামদানি শাড়ী একপ্রকারের সিল্কজাত হাতে বোনা শাড়ী, যা অন্ধ্রপ্রদেশ রাজ্যের পূর্ব গোদাবরী জেলার অঞ্চলে পাওয়া যায়। উপ্পাদা বুনন পদ্ধতিকে জামদানি বলা হয় এবং এটি খুবই পুরানো বুনন পদ্ধতি। এই ফেব্রিক উতকৃষ্ট মানের এবং স্বমহিমায় বিরাজমান। উপ্পাদা জামদানি শাড়ির আঁচল সিল্কের উপর সোনালী এবং রূপোলী জরির কাজের জন্য বিখ্যাত এবং এই শাড়ি হাল্কা ওজনবিশিষ্ট হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
"জামদানি" পার্সিয়ান শব্দজাত Jam (জাম) যার অর্থ ফুল (flower) এবং Dani (দানি) কথাটির অর্থ হল পাত্র (Vase)।
উপ্পাদা জামদানি বুননের উৎপত্তি ৩০০ বছরেরও আগে। ভারতে এই প্রকার সিল্ক জামদানি বুননের পৃষ্টপোষক হলেন পিটাপুরাম, ভেঙ্কাটাগিরি এবং বব্বিলি অঞ্চলের মহারাজারা। এই উপ্পাদা শাড়ী রাজকীয় পরিবারের মহিলারা শুধুমাত্র ব্যবহার করতেন এবং রাজপরিবার ব্যতীত অন্য কোন পরিবারের এই শাড়ি ব্যবহার করা নিষিদ্ধ ছিল। সেই সময় এই উপ্পাদা জামদানি শাড়ি শুধুমাত্র সুতি দিয়ে তৈরী হত এবং সেই শাড়িতে বিশুদ্ধ সোনা এবং রূপোর জরি ব্যবহার করা হতো।
ঘনশ্যাম সারোদে একজন বয়ন শিল্পী ১৯৮৮ সালে এই পুরানো বয়ন পদ্ধতিকে নতুন করে পূনঃআরোপিত করেন এবং এই নতুন ব্যান্ড "উপ্পাদা জামদানি শাড়ী" হিসাবে তৈরী হয়। ভারতে এই জামদানি বুনন বয়ন শিল্পের জগতে বিশেষ ভাবে পুরস্কৃত। ভিক্টোরিয়া এবং লন্ডনের অ্যালবার্ট জাদুঘরে জামদানি কাজের সুন্দর সুন্দর শাড়ি সংরক্ষিত আছে।
উপপাদা জামদানি শাড়ি একটি সুন্দর টেক্সটাইল যা বহু শতাব্দী ধরে দক্ষিণ ভারতে বোনা হয়ে আসছে। কাপড়ের একটি সিল্কের মতো টেক্সচার রয়েছে এবং এটি হালকা ওজনের, এটি শাড়ি, গাউন, স্কার্ফ ইত্যাদি ডিজাইনের জন্য নিখুঁত করে তোলে। উপপাদা কাপড়ের পিছনের ইতিহাসটি বাংলায় জামদানি বুনন কৌশলের দিকে ফিরে পাওয়া যায়।
উপ্পাদা জামদানি সিল্ক বিশেষত উপ্পাদা গ্রাম, কথাপাল্লি, আমিনাবাদ, মুলাপেটা, রাভিন্দ্রাপুরাম, কোমারাগিরি ছাড়াও ভারতের অন্ধ্রপ্রদেশ রাজ্যের পূর্ব গোদাবরী জেলার সমগ্র কথাপাল্লি এলাকার উৎপাদন।
আর্থার অ্যাশ

আর্থার রবার্ট অ্যাশ, জুনিয়র (জন্ম: [১০ জুলাই, ১৯৪৩ - মৃত্যু: ৬ ফেব্রুয়ারি, ১৯৯৩) ভার্জিনিয়ার রিচমন্ড এলাকায় জন্মগ্রহণকারী বিখ্যাত মার্কিন পেশাদার টেনিস তারকা ছিলেন। সমগ্র খেলোয়াড়ী জীবনে তিনি তিনবার গ্র্যান্ড স্ল্যাম টেনিসের শিরোপা লাভ করেন। এরফলে বিশ্বের ১নং খেলোয়াড়সহ মার্কিন যুক্তরাষ্ট্রের সেরা টেনিস তারকায় পরিণত হয়েছিলেন আর্থার অ্যাশ।
প্রথম আফ্রিকান কৃষ্ণাঙ্গ আমেরিকান হিসেবে মার্কিন যুক্তরাষ্ট্রের ডেভিস কাপ দলে খেলার সুযোগ পান। এছাড়াও, একমাত্র কৃষ্ণাঙ্গ হিসেবে উইম্বলডন, ইউএস ওপেন কিংবা অস্ট্রেলিয়ান ওপেনের এককে শিরোপা পান। ১৯৬৮ সালে হ্যারি হপম্যান ও দ্য ডেইলি টেলিগ্রাফের ল্যান্স টিঙ্গে এবং ১৯৭৫ সালে ওয়ার্ল্ড টেনিস ম্যাগাজিন কর্তৃক বিশ্বের ১নং র‌্যাঙ্কিংধারী খেলোয়াড়ের মর্যাদা লাভ করেন। এছাড়াও, মে, ১৯৭৬ সালে এটিপি কম্পিউটার র‌্যাঙ্কিংয়ে তিনি বিশ্বের ২নং তালিকায় আরোহণ করেন। ১৯৮০ সালে খেলোয়াড়ী জীবন থেকে অবসর নেন তিনি।
১৮০° দ্রাঘিমারেখা

১৮০তম মধ্যরেখা বা এন্টিমেরিডিয়ান হলো একটি মধ্যরেখা। এটি মূল মধ্যরেখা হতে ১৮০° পূর্ব বা পশ্চিমে অবস্থিত এবং মূল মধ্যরেখার সাথে মিলিতভাবে মহাবৃত্ত গঠন করে। এটির মান পূর্ব এবং পশ্চিম উভয় দ্রাঘিমাংশের ক্ষেত্রে সমান। এই মধ্যরেখাটি আন্তর্জাতিক তারিখ রেখার ভিত্তি হিসেবে বিবেচনা করা হয়, কারণ এর অধিকাংশ প্রশান্ত মহাসাগরের খোলা পানির উপর দিয়ে গমন করেছে। তবে এই মধ্যরেখার কিছু অংশ রাশিয়া, ফিজি এবং এন্টারক্টিকার উপর দিয়েও গমন করেছে।
উত্তর মেরু হতে শুরু করে দক্ষিণ মেরু পর্যন্ত ১৮০তম মধ্যরেখা যেসকল স্থানের উপর দিয়ে গমন করেঃ
চাঁদপাড়া

চাঁদপাড়া হল পশ্চিমবঙ্গ রাজ্যের বনগাঁ মহকুমার অন্তর্গত একটি শহর। এটি গাইঘাটা থানার অন্তর্গত। এই শহরটি প্রধানত গড়ে উঠেছে চাঁদপাড়া বাজারকে কেন্দ্র করে। বর্তমানে শহরটি পার্শবর্তী চেকাটি, ঢাকুরিয়া, সোনারটিকারি, শিমুলিয়াপাড়া ও দেবীপুর গ্রামে ছড়িয়ে পড়েছে। এই শহর ও সোনারটিকারি ২০১১ সালের জনগননায় সেন্সার টাউনে পরিনত হয়েছে। ২০১১ সালের হিসাবে এই বৃহত্তর চাঁদপাড়ার মোট জনসংখ্যা ৩৫ হাজারের বেশি। এর মধ্যে ডাকুরিয়ার জনসংখ্যা ১০ হাজার। বনগাঁ মহকুমার মধ্যে বনগাঁ শহর এর পর চাঁদপাড়াই সবচেয়ে বড় শহরাঞ্চল। বর্তমানে এই শহরাঞ্চলের জন্য একটি পৌরসভা গঠনের দাবি উঠেছে এলাকাবাসীর পক্ষ থেকে।
শহরটি সমুদ্র পৃষ্ঠ থেকে ১১ মিটার উচু। এটি গঙ্গা-বহ্মপুত্র ব-দ্বীপ এর অংশ। এটি আর্সেনিক-কবলিত অঞ্চল।
২০১১ সালের জনগণনায় চাঁদপাড়ার জনসংখ্যা প্রায় ৭,১১৩ জন। এই শহরের মোট জনসংখার ৫১% পুরুষ ও ৪৯% নারী। এখানে মোট জনসংখার ১৩% শিশু। শিক্ষার হার ৮১% যা জাতীয় হার ৭৪% এর থেকে বেশি।
চাঁদপাড়া দিয়ে চলে গেছে ৩৫ নং জাতীয় সড়ক (ভারত)। চাঁদপাড়া রেলওয়ে স্টেশন চাঁদপাড়ার সঙ্গে বনগাঁ, হাবরা, বারাসত ও কলকাতা শহরের যোগাযোগ রক্ষা করে।শহরটির বেশির ভাগ পাকা রাস্তা।চাঁদপাড়া-ঠাকুরনগর রোড, চাঁদপাড়া-ঝাউডাঙ্গা রোড,চাঁদপাড়া-পাল্লা রোড যথাক্রমে ঠাকুরনগর, ঝাউডাঙ্গা ও পাল্লার সঙ্গে চাঁদপাড়ার যোগাযোগ রক্ষা করে।চাঁদপাড়া-ঝাউডাঙা রোড এর দ্বারা চাঁদপাড়া যুক্ত হয়েছে বাংলাদেশ সীমান্তের সঙ্গে। এই সীমান্ত দ্বারা বিভিন্ন পণ্য আমদানি রপ্তানি হয়। ৩৫ নং জাতীয় সড়ক বাংলাদেশ এর সঙ্গে যুক্ত করেছে চাঁদপাড়াকে পেট্রাপোল সীমান্তে। বর্তমানে জাতীয় সড়ক ৩৫ কে সম্প্রসারণের উদ্যোগ নেওয়া হয়েছে।
চাঁদপাড়ার বেশিরভাগ শিক্ষার্থী সরকারিভাবে পরিচালিত প্রতিষ্ঠানে অধ্যায়ন করে। সরকারি বিদ্যালয়গুলি পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ দ্বারা পরিচালিত হয় এবং একটি "১০+২+৩" পরিকল্পনা অনুসরণ করে। শিক্ষার মূল ভাষা হল বাংলা, তবে বাংলা ভাষার পাশাপাশি ইংরেজি ভাষার গুরুত্ব রয়েছে। মাধ্যমিক শিক্ষা শেষ করার পর শিক্ষার্থীরা উচ্চ মাধ্যমিক সুবিধাযুক্ত বিদ্যালয়ে ভর্তি হয়। শিক্ষার্থীদের দশম শ্রেণিতে কৃতকার্য পরে "সেকেন্ডারি স্কুল সার্টিফিকেট" এবং বা দ্বাদশ শ্রেণিতে কৃতকার্য পরে "হায়ার সেকেন্ডারি স্কুল সার্টিফিকেট" প্রদান করা হয়। 
চাঁদপাড়ায় ১ টি প্রাথমিক বিদ্যালয় রয়েছে; পাশাপাশি ২ টি উচ্চমাধ্যমিক বিদ্যালয় রয়েছে, যার মধ্যে একটি বালিকা বিদ্যালয়। এই শহরের উল্লেখ যোগ্য ও সবচেয়ে প্রাচীন উচ্চবিদ্যালয় হল চাঁদপাড়া বানী বিদ্যা বিথী, বালিকা বিদ্যালয় হল চাঁদপাড়া বালিকা বিদ্যালয়।
চাঁদপাড়ায় উচ্চ শিক্ষার জন্য একটিমাত্র মহাবিদ্যালয় রয়েছে – বেঙ্গল আর্ট কলেজ, এটি শহরের একমাত্র কলেজ।
এখানে বড় বাজার রয়েছে। এখানকার বেশির ভাগ ব্যক্তি ব্যবসা বা চাকরিজীবী। চাঁদপাড়া বাজার এলাকার সবচেয়ে বড় কাঁচা সবজীর বাজার। এখান থেকে সবজী কলকাতা পাঠানো হয়।ব্যবসায়ীদের একটা বড় অংশ এই সবজী ব্যবসার সঙ্গে যুক্ত। এখানে একটি আইসক্রিম কারখানা আছে।চাঁদপাড়ায় বহু কাঠকল বা কাঠ মিল, দুটি তেল মিল রয়েছে। তাছাড়া কৃষিকাজ এই এলাকার মানুষের অন্যতম জীবিকা।
পায্যন্নুর পবিত্র মথিরাম

পায্যন্নুর পবিত্র মথিরাম হচ্ছে একধরনের আংটি যা ভারতীয়রা তাদের ধর্মীয় মূল্যবোধের জন্য পড়ে থাকে। এই পবিত্র আংটি ‘’পিথ্রু বলী’’ বা মৃত পূর্বপুরুষের জন্য প্রার্থনার অনুষ্ঠানে পড়া হয়। এই আংটি ঐতিহ্যগতভাবে দুব্রা ঘাস থেকে তৈরি করা হত, তবে আধুনিককালে ‘’’পবিত্র মথিরাম’’’ স্বর্ণ দ্বারা প্রস্তুত করা হয়। আংটিটি আকার আকৃতির দিক দিয়ে অনন্য যা দেখতে গিঁট এর মতো।
এই আংটি তৈরি করতে রোপা ও ব্যবহৃত হয়। মৃত পূর্বপুরুষের জন্য পূজার অনুষ্ঠানে এই আংটি ডান মধ্যমা আঙ্গুলে পড়া হয়।
এই আংটির উৎপত্তি পায্যন্নুর সুভ্রামান্য মন্দির এর সাথে জড়িত। এই মন্দিরে পবিত্র পূজা অর্চনার জন্য ঘাসের তৈরি এই আংটি পড়তে জোর দেয়া হত। পরবর্তীতে মন্দিরের পুরোহিত স্থায়িত্বের জন্য স্বর্ণের আংটি ব্যবহার করা শুরু করেন।আংটি তৈরিতে একজন ঐতিহ্যগত কারিগরের পূর্ণ একদিন সময় লেগে যেত। একজন পবিত্র কারিগর হওয়ার জন্য তারা জীবনে কখনো মাংস বা মদ্যপান করতে পারত না।
পবিত্রম শব্দের অর্থ পবিত্র এবং মথিরাম অর্থ আংটি। উভয় শব্দ মালয়ালম ভাষা হতে এসেছে যা ভারতের কেরালা রাজ্যের স্থানীয় ভাষা।
এই আংটির উপরের পৃষ্ঠতলে তিনটি রেখা আছে যা মানব দেহের তিনটি শিরা (ইডা, পিঙ্গলা এবং সুষুম্না) কে প্রকাশ করে। এই তিনটি শিরার সমন্বয়ে মানব জাতির ‘কুণ্ডলিনী শক্তি’ বা ‘প্রাণ শক্তি’ কে জাগরিত করে।
পায্যন্নুর এর হিন্দুদের মতে, এই আংটি পড়লে হিন্দু ধর্মের তিন দেবতাঃ ব্রহ্মা, শিব এবং বিষ্ণুর শক্তি জাগরিত করে।
এই আংটি তৈরি করতে এবং পড়তে যে কোন ব্যক্তিকে কঠোর বিধিনিষেধ মানতে হয়। তারা কোন ধরনের মাংস খেতে পারেনা এবং মদ্যপান তাদের জন্য সম্পূর্ণ নিষিদ্ধ। মহিলাদের ঋতুস্রাবের সময় এটা খুলে রাখতে হয়। পায্যন্নুর এর শুভ্রমান্য মন্দিরে পবিত্র হবার পর খরিদ্দারদের এই আংটি দেয়া হয়।
পায্যন্নুর পবিত্র মথিরাম পৃথিবীব্যাপী বিভিন্ন যাদুঘরে প্রদর্শন করা হয়। ভারতীয় বিখ্যাত স্বাধীনতা যোদ্ধা শ্রী সি ভি কুনহাম্বু পবিত্র এই আংটি তৈরিতে পারদর্শী ছিলেন।
প্রাচীন ভারতীয় যোগশাস্ত্র মতে, মানবদেহে তিনটি শক্তি প্রবাহিণী রয়েছে এবং এই প্রবাহিণীর সঠিক প্রবাহ স্বাস্থ্য সুরক্ষা নিশ্চিত করে মানুষের উন্নতি সাধন করে।
এই তিনটি প্রবাহিণীর নিচে কুণ্ডলিনী শক্তি অবস্থান করে এবং মানব দেহে শক্তিশালী আবেগের আবির্ভাব ঘটায়।
এই আংটির অনবদ্য ডিজাইনের জন্য ভারতীয়রা মনে করে এটি মানুষের স্বর্গীয় ক্ষমতার জাগরিত করে। এটি শুধুমাত্র ডান হাতের অনামিকা আঙ্গুলে পড়া হয়। এই আংটি যারা পড়ে তাদের কে উত্তম বুদ্ধিমত্তা, সুখী এবং বিচক্ষণ ব্যক্তি হিসেবে মনে করা হয়।
পায্যন্নুরের পবিত্র আংটি ব্যবসায়িক ভিত্তিতে তৈরি করা শুরু হয়েছে। অনেক স্বর্ণকার প্রকৃত ‘’’পায্যন্নুর পবিত্র আংটি’’’ তৈরি করার কথা বলে থাকেন। বিক্রেতারা দাবি করেন এই আংটি ব্যবহারকারীদের জ্ঞানের উচ্চ শিখরে নিয়ে যায় এবং অনুপ্রেরণা যোগায়।
গুণগত মানের উপর ভিত্তি করে একেক টি আংটি $৪০০ থেকে $১৫০০ ডলারের হয়ে থাকে। বরতমানে এই আংটি ২২ কেরেট স্বর্ণের হয়ে থাকে।
পবিত্র মথিরাম শুধুমাত্র ডান হাতের অনামিকা আঙ্গুলে পড়া হয়। হিন্দু শাস্ত্র অনুসারে, মানুষের প্রতিটি আঙ্গুল বিভিন্ন তাৎপর্য এবং কার্যসম্পাদন করে,যেমন:
বেলঘরিয়া এক্সপ্রেসওয়ে

বেলঘরিয়া এক্সপ্রেসওয়ে হল কলকাতার উত্তর শহরতলির একটি চার লেন বিশিষ্ট ১৬ কিলোমিটার (৯.৯ মাইল) দীর্ঘ্য প্রবেশাধিকার নিয়ন্ত্রিত এক্সপ্রেসওয়ে বা উচ্চগতির সড়ক। এটি কলকাতার উত্তর শহরতলির একটি প্রধান সড়কপথ, যার পূর্ব প্রান্তিক দমদম বিমানবন্দরের কাছে ১২ নং জাতীয় সড়কে (যশোর রোড) অবস্থিত এবং পশ্চিম প্রান্তিক ডনকুনি শহরে ১৯ নং (এনএইচ ১৯) এবং ১৬ নং জাতীয় সড়কের (এনএইচ ১৬) সংযোগ স্থলে অবস্থিত। 
এক্সপ্রেসওয়ের ডানকুনি থেকে দক্ষিণেশ্বর পর্যন্ত অংশটি ৬ লেন বিশিষ্ট এবং দক্ষিণেশ্বর থেকে দমদম পর্যন্ত অংশটি ৪ লেন বিশিষ্ট। এটি ১২ নং, ১৬ নং ও ১৯ নং জাতীয় সড়কের মধ্যে উচ্চগতির সংযোগ প্রদান করে।
এই এক্সপ্রেসওয়ের দ্বারা সহজেই দমদম বিমানবন্দরের সঙ্গে গঙ্গা (হুগলি) নদীর পশ্চিম তীরের শহরতলির যোগাযোগ সম্ভব হয়েছে।
এক্সপ্রেসওয়েটি ডানকুনি শহরে ১৬ নং ও ১৯ নং জাতীয় সড়কের সংযোগ স্থল থেকে শুরু হয়। এটি সংযোগ স্থলের অনতি দূরেই বেলানগর ও রাজচন্দ্রপুর রেলওয়ে স্টেশনকে যুক্তকারী রেলপথকে উড়াল সেতুর মাধ্যমে অতিক্রম করে। এটি ডানকুনি থেকে দক্ষিণেশ্বর পর্যন্ত ২ নং রাজ্য সড়কের সঙ্গে সমান্তরালে অগ্রসর হয়, এছাড়া দক্ষিণ পার্শ্বে কলকাতা কর্ড লিংক রেলপথ অবস্থান করছে। এক্সপ্রেসওয়েরটি বালি হল্টের কাছে উড়াল পথে হাওড়া বর্ধমান রেলপথকে অতিক্রম করে, এবং বালি ঘাট স্টেশনের পশ্চিম পাশে আন্ডার পাসের মাধ্যমে কলকাতা কর্ড লিংক রেলপথকে অতিক্রম করে। এরপরে, এটি নিবেদিতা সেতুর মাধ্যমে গঙ্গা নদী অতিক্রম করে। এক্সপ্রেসওয়েরটি ২ নং রাজ্য সড়কের দক্ষিণ পার্শ্ববরাবর অগ্রসর হয়, এবং নিবেদিতা সেতুর পূর্ব প্রান্তে কামারহাটি শহরের দক্ষিণেশ্বরে ২ নং রাজ্য সড়কের সঙ্গে সংযুক্ত রয়েছে।
সড়কটি দক্ষিণেশ্বরে এক্সপ্রেসওয়ে ও রাজ্য সড়কের সংযোগ স্থল থেকে এক্সপ্রেসওয়ের দক্ষিণ পার্শ্ব বরাবর অগ্রসর হয়। এক্সপ্রেসওয়েটি ২ নং রাজ্য সড়কের সঙ্গে তৈরি সংযোগ স্থল থেকে কিছুটা এগিয়ে গিয়ে কলকাতা মেট্রোর ব্লু লাইনের উত্তর পার্শ্ব বরাবর দমদমগামী লেন ও কলকাতা কর্ড লাইনের দক্ষিণ পার্শ্ব বরাবর ডানকুনিগামী লেন অগ্রসর হয়। দমদমগামী লেনটি কলকাতা কর্ড লিংক রেলপথের ও ব্লু লাইনের নীচ দিয়ে অতিক্রম করে উত্তর পার্শ্বে পৌঁছায়। এক্সপ্রেসওয়েটি ব্যারাকপুর ট্রাঙ্ক রোডকে উড়ালপুলের মাধ্যমে অতিক্রম করে এবং ডানকুনিগামী লেনটি বরানগর মেট্রো স্টেশনের উত্তর পার্শ্ব ও বরানগর রোড রেলওয়ে স্টেশনের দক্ষিণ পার্শ্ব দিয়ে অগ্রসর হয়। বরানগর মেট্রো স্টেশন ও বরানগর রোড রেলওয়ে স্টেশনের পর্ব দিকে ডানকুনিগামী লেনটি আন্ডার পাসের মাধ্যমে কলকাতা কর্ড লিংক রেলপথের উত্তর পার্শ্বে পৌঁছায়, এবং এক্সপ্রেসওয়েটি একটি উড়াল সেতুর মাধ্যমে শিয়ালদা গেদে রেলপথকে অতিক্রম করে। বেলঘরিয়া এক্সপ্রেসওয়ে ও কল্যাণী এক্সপ্রেসওয়ের মধ্যে একটি সংযোগ দুর্গানগরে নির্মাণাধীন রয়েছে। সংযোগ স্থলটি থেকে এগিয়ে এক্সপ্রেসওয়েটি আবারও উড়াল পথে অগ্রসর হয়। এই উড়াল পথের মাধ্যমে এক্সপ্রেসওয়েটি দুর্গানগর রেলওয়ে স্টেশনের উত্তর দিকে শিয়ালদা-বনগাঁ রেলপথকে অতিক্রম করে। উড়াল পথের পরে কিছুটা অগ্রসর হয়ে ১২ নং জাতীয় সড়কের (যশোর রোড) সঙ্গে সংযুক্ত হয়।
সিকিমের রাজ্যপালদের তালিকা

সিকিমের রাজ্যপাল হলেন সিকিমের নিয়মতান্ত্রিক প্রধান, তিনি রাজ্যে ভারতের রাষ্ট্রপতির প্রতিনিধি। রাষ্ট্রপতি পাঁচ বছরের মেয়াদে রাজ্যপাল নিয়োগ করে থাকেন।
ত্রিপুরার জেলার তালিকা

ত্রিপুরা হচ্ছে ভারতের একটি প্রদেশ যার সীমান্ত রয়েছে বাংলাদেশ এবং ভারতের অসম ও মিজোরাম প্রদেশের সাথে। এটি হচ্ছে ভারতের তৃতীয় ক্ষুদ্রতম প্রদেশ এটি ১৯৪৯ পর্যন্ত রাজতন্ত্র শাসিত রাজ্য ছিলো। এই প্রদেশের আয়তন ১০,৪৯১ বর্গকিলোমিটার (৪,০৫১ বর্গমাইল)। ত্রিপুরা বর্তমানে আটটি জেলায় বিভক্ত। জেলাগুলি রাজ্যের প্রশাসনিক ও গঠনগত একক।
ত্রিপুরার জেলাসমূহের জনসংখ্যা ও অন্যান্য তথ্য জেলাসমূহের আকার অনুসারে ক্রমান্বয়ে দেয়া হয়েছে। (যেসব তথ্য এখানে দেয়া হয়েছে সেগুলো ২০১১ সালের আদমশুমারি থেকে নেয়া হয়েছে। নতুন চারটি জেলা ২০১২ সালে গঠন করা হয়েছে, ফলে সেই চারটির তথ্য ২০১২ সালের।)
কলম্বো স্টক এক্সচেঞ্জ

কলম্বো স্টক এক্সচেঞ্জ (CSE) হচ্ছে শ্রীলঙ্কার প্রধান স্টক এক্সচেঞ্জ। কলম্বো স্টক এক্সচেঞ্জ দক্ষিণ এশিয়ার স্বয়ংক্রিয় ট্রেডিং প্লাটফর্ম প্রদানকারি স্টক এক্সচেঞ্জগুলোর একটি। ১৯৯৫ সাল থেকে এর সদরদপ্তর কলম্বোর ওয়ার্ল্ড ট্রেড সেন্টারের একটি টাওয়ার্সে অবস্থিত। কলম্বো ছাড়াও এর শাখা দেশের অন্যান্য প্রধান শহরেগুলোতে; যেমনঃ ক্যান্ডি, মাতারা, কুরুনেগালা, জাফনা, নেগম্বো ও অনুরাধাপুরা অবস্থিত।
এটি শ্রীলঙ্কার প্রথম ও প্রধান স্টক এক্সচেঞ্জ, যা ১৯৮৫ সালে প্রতিষ্ঠা করা হয়।
কলম্বো স্টক এক্সচেঞ্জ বর্তমানে দক্ষিণ এশিয়ার বৃহত্তম স্টক এক্সচেঞ্জগুলোর একটি।
নেপাল জাতীয় অনূর্ধ্ব-১৯ ক্রিকেট দল

নেপাল জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে নেপালের প্রতিনিধিত্বকারী দল। দলটি ক্রিকেট এসোসিয়েশন অব নেপাল কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির সহযোগী সদস্য।
Reserve Players
এলচে ফুটবল ক্লাব

এলচে ক্লুব দে ফুতবল এসএডি (, ; এছাড়াও এলচে ফুটবল ক্লাব অথবা শুধুমাত্র এলচে নামে পরিচিত) হচ্ছে বালেনসীয় সম্প্রদায় ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। এলচে ফুটবল ক্লাব তাদের সকল হোম ম্যাচ মাদ্রিদের এস্তাদিও মানুয়েল মার্তিনেস বালেরোয় খেলে থাকে; যার ধারণক্ষমতা হচ্ছে ৩৩,৩৭২। বর্তমানে এই ক্লাবের ম্যানেজারের দায়িত্ব পালন করছেন হোর্হে আলমিরোন এবং সভাপতির দায়িত্ব পালন করছেন ক্রিস্টিয়ান ব্রাগার্নিক। স্পেনীয় আক্রমণভাগের খেলোয়াড় নিনো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এলচে ফুটবল ক্লাব এপর্যন্ত ২টি শিরোপা জয়লাভ করেছে; যার উভয়েই হচ্ছে সেহুন্দা দিভিসিওন শিরোপা।
এলচের ডাকনামগুলো হলো "লস ফ্রানিবের্দেস" অথবা "এলস ফ্রানিবের্দস" (যার অর্থ সবুজ ডোরযুক্ত) এবং "লস লিসিতানোস" অথবা "এলস লিসিতান্স" (যার অর্থ এলচের ব্যক্তি)।
এলচে ১৯২৩ সালের গ্রীষ্মকালে গঠিত হয়েছিল। এলচের প্রথম ম্যাচ ছিল মনোভারের বিরুদ্ধে, উক্ত ম্যাচে তারা বিপক্ষ দলের মাঠে ০–৪ গোলে জয়লাভ করে। তাদের প্রথম আনুষ্ঠানিক ম্যাচটি ছিল ক্রেবিলেন্তে দেপোর্তিভোর বিরুদ্ধে, উক্ত ম্যাচে তারা ২–০ গোলে জয়লাভ করে। এলচে ১৯২৯–৩০ সালে তেরসেরা দিবিসিওনে খেলার সুযোগ পায় এবং ১৯৩৪ সালে তারা সেহুন্দ দিবিসিওনে উন্নীত হয়।
এলচে তাদের সকল হোম ম্যাচ ভালেনসিয়ার এস্তাদিও মানুয়েল মার্তিনেস বালেরোয় খেলে থাকে, যেখানে একসাথে ৩৩,৭৩২ জন খেলা উপভোগ করতে পারে।
জাকির হাসান

জাকির হাসান (জন্ম: ১ ফেব্রুয়ারি ১৯৯৮) একজন বাংলাদেশী ক্রিকেটার। ২০১৮ সালের ফেব্রুয়ারিতে বাংলাদেশ ক্রিকেট দলের হয়ে আন্তর্জাতিক ক্রিকেটে তার অভিষেক ঘটে। ঘরোয়া ক্রিকেটে বর্তমানে তিনি সিলেট বিভাগের হয়ে খেলেন।
জাতীয় ক্রিকেট লিগে তিনি ২০১৫ সালের ১৮ই সেপ্টেম্বর তারিখে প্রথম শ্রেণীর ক্রিকেটে আত্মপ্রকাশ করেন। তিনি ২০১৫ সালের ডিসেম্বরে বাংলাদেশের অনূর্ধ্ব ১৯ ক্রিকেট বিশ্বকাপের জন্য মনোনিত হন।
২০২২ সালের ১৪ ডিসেম্বরে ভারতের বাংলাদেশ সফরে ভারতের বিপক্ষে তার টেস্ট অভিষেক হয়। ১৭ ডিসেম্বরে অভিষেক টেস্টে দলের দ্বিতীয় তথা ম্যাচের চতুর্থ ইনিংসে ব্যাট করার সময় তিনি ক্যারিয়ারের প্রথম টেস্ট সেঞ্চুরি করেন। তিনি চতুর্থ বাংলাদেশী খেলোয়াড় এবং প্রথম ও একমাত্র ওপেনার হিসেবে অভিষেক টেস্টে সেঞ্চুরি করেন।
আফগানিস্তান জাতীয় অনূর্ধ্ব-১৯ ক্রিকেট দল

আফগানিস্তান জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে আফগানিস্তানের প্রতিনিধিত্বকারী দল। দলটি ক্রিকেট আফগানিস্তান ক্রিকেট বোর্ড কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির সহযোগী সদস্য।
আফগানিস্তানের অনূর্ধ্ব-১৯ দলটি নিউজিল্যান্ডে অনুষ্ঠিত ২০১০ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করে। প্রতিযোগিতায় আফগানিস্তান এ গ্রুপে ছিল এবং ইংল্যান্ড, হংকং ও ভারত অনূর্ধ্ব-১৯ দলের মোকাবেলা করে।
দলটি ২০১২ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করে। সেখানে পাকিস্তান, নিউজিল্যান্ড ও স্কটল্যান্ডের বিপক্ষে খেলে।
২০১৫ এসিসি অনূর্ধ্ব-১৯ প্রিমিয়ার লিগ এর জন্য নির্বাচিত দল:
ডেভিস প্রণালি

ডেভিস প্রণালি () হলো ল্যাব্রাডর সাগরের উত্তরের একটি শাখা। এটি মধ্যপশ্চিম গ্রীনল্যান্ড এবং কানাডার ব্যাফিন দ্বীপের নুনাভুটের মধ্যবর্তী স্থানে অবস্থিত। এর উত্তরে ব্যাফিন উপসাগর অবস্থিত। এই প্রণালিটির নামকরণ করা হয়েছে ইংরেজ আবিষ্কারক জন ডেভিসের (১৫৫০-১৬০৫) নামে, যিনি উত্তরপশ্চিমের পথ খুঁজতে গিয়ে প্রণালিটি আবিষ্কার করেন। ১৬৫০ এর দশকে এটি তিমি শিকারের জন্য ব্যবহৃত হতো।
শ্রীলঙ্কা জাতীয় অনূর্ধ্ব-১৯ ক্রিকেট দল

শ্রীলঙ্কা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে শ্রীলঙ্কার প্রতিনিধিত্বকারী দল। এটি স্কুল বয়সী ক্রিকেটার নিয়ে গঠিত একটি জাতীয় পর্যায়ের দল। দলটি শ্রীলঙ্কা ক্রিকেট কর্তৃক পরিচালিত হয়। ২০১২ সালে গঠিত হলেও এর আগে ২০১১ সালের ৯ অক্টোবর ভারতের বিশাখাপত্তমে ড. ইয়াই.এস. রাজেশখেরা রেড্ডি এসিএ-ভিডিসিএ ক্রিকেট স্টেডিয়ামে ভারতে সাথে প্রথম আন্তর্জাতিক ম্যাচ খেলে।
২০১৬ আইসিসি অনূর্ধ্ব-১৯ ক্রিকেট বিশ্বকাপ এর জন্য ঘোষিত ১৫ সদস্যের দল:
কানাডা জাতীয় অনূর্ধ্ব-১৯ ক্রিকেট দল

কানাডা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে কানাডার প্রতিনিধিত্বকারী দল। দলের বর্তমান অধিনায়ক আবরাশ খান এবং কোচের দায়িত্বে রয়েছেন এরোল ব্রোউ। কানাডা ২০১০ অনূর্ধ্ব-১৯ বিশ্বকাপে অংশগ্রহণ করে এবং ১১তম স্তান অজংন করে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:
নিউজিল্যান্ড জাতীয় অনূর্ধ্ব-১৯ ক্রিকেট দল

নিউজিল্যান্ড জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে নিউজিল্যান্ডের প্রতিনিধিত্বকারী দল। দলটি ১৯৮৬ সালে প্রথম কোন অফিসিয়াল ম্যাচ খেলে এবং তখন থেকে ২০০৭ সালের ৫ ফেব্রুয়ারি পর্যন্ত ৪১টি ম্যাচ খেলেছে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:
১৬তম জাতীয় চলচ্চিত্র পুরস্কার (বাংলাদেশ)

১৬তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৬তম আয়োজন; যা ১৯৯১ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর একটি মরণোত্তর পুরস্কারসহ মোট ১৯টি শাখায় পুরস্কার প্রদান করা হয়।
লেবুমামা

লেবুমামা হল মোহাম্মদ নাসির আলী রচিত একটি জনপ্রিয় চরিত্র। লেবুমামার সপ্তকান্ড বইয়ে লেবুমামাকে একজন আমুদে ও মজার মানুষ হিসেবে দেখা যায়। ১৯৬৮ সালে লেবুমামার সপ্তকান্ড বইয়ে লেবুমামার পরিচয় পাওয়া যায়।
১৯৬৮ সালে রচিত লেবুমামার সপ্তকান্ডে বইয়ে সাতটি গল্প রয়েছে। এগুলো যথাক্রমে-
বইটি ১৯৬৮ সালে সেরা শিশু সাহিত্য হিসেবে ইউনাইটেড ব্যাংক পুরস্কার লাভ করে।
বইটি নওরোজ সাহিত্য সম্ভার প্রকাশনা সংস্থায় পাওয়া যাবে।
লবণ (রসায়ন)

রসায়নে, লবণ হলো একটি আয়নিক যৌগ যা অম্ল ও ক্ষারকের মধ্যে সংঘটিত প্রশমন বিক্রিয়ার মাধ্যমে উৎপন্ন হয়। অথবা, কোনো এসিডের প্রতিস্থাপনীয় হাইড্রোজেন পরমাণু কোনো
ধাতু বা ধাতুর ন্যায় ক্রিয়াশীল মূলক দ্বারা আংশিক বা সম্পূর্ণরূপে প্রতিস্থাপিত হয়ে নতুন যে যৌগ গঠন করে তাকে "'লবণ"' বলে। 
লবণ সমান সংখ্যক ক্যাটায়ন (ধনাত্মক আধানযুক্ত আয়ন) ও অ্যানায়ন (ঋণাত্মক আধানযুক্ত আয়ন) দ্বারা গঠিত হয়। যার ফলে এটি আধান নিরপেক্ষ হয়। আয়নসমূহের উপাদান অজৈব হতে পারে, যেমন ক্লোরাইড (Cl) আবার জৈব হতে পারে, যেমন এসেটেট (CHCO); এবং এক অণুবিশিষ্ট হতে পারে, যেমন ফ্লোরাইড (F), অথবা হতে পারে বহু অণুবিশিষ্ট, যেমন সালফেট (SO)।
সাধারণত, পানিতে অদ্রবণীয় লবণ আদর্শ তাপমাত্রা ও চাপে কঠিন থাকে। 
কিছু লবণ আছে সাধারণত পানিতে দ্রবীভূত হয় না। যেমন- সিলভার সালফেট(AgSO4),সিলভার ক্লোরাইড(AgCl)
সাধারণ লবণের মতোই, কিন্তু কিছু স্বাদহীন
ক্ষার ধাতু (Li,Na,K,Rb) ব্যতীত অন্যান্য ধাতুসমূহের কার্বনেট লবণ পানিতে অদ্রবণীয়। যেমন- ক্যালসিয়াম কার্বনেট।
একটি লবণের নাম শুরু হয় ক্যাটায়ন দ্বারা (যেমন, সোডিয়াম বা অ্যামোনিয়াম) এবং তারপর থাকে অ্যানায়নের নাম (যেমন, ক্লোরাইড বা এসেটেট)। লবণকে প্রায়ই তার ক্যাটায়নের নাম দ্বারা (যেমন, সোডিয়াম লবণ বা অ্যামোনিয়াম লবণ) অথবা অ্যানায়নের নাম দ্বারা (যেমন, ক্লোরাইড লবণ বা এসেটেট লবণ) ডাকা হয়।
সাধারণ লবণ গঠনকারী ক্যাটায়ন হলো:
সাধারণ লবণ গঠনকারী অ্যানায়ন হলো:
যাদের মধ্যে একটি রাসায়নিক বিক্রিয়া দ্বারা লবণ গঠিত হয়:
ইউটিসি+০৭:২০

ইউটিসি+০৭:২০ হল একটি সময় অঞ্চল, যা ইউটিসি থেকে ৭ ঘণ্টা ২০ মিনিট এগিয়ে।
১৯৩৩ এবং ১৯৪১ সালের মধ্যবর্তী সময়ে সিঙ্গাপুরে দিবালোক সংরক্ষণ সময় হিসেবে ইউটিসি +০৭:২০ ব্যবহৃত হয়েছিল।
১৯৩৩ সালের ১লা জানুয়ারির মধ্যরাতে,
সিঙ্গাপুরের জনগণ ১৯৩৩ থেকে ১৯৪১ পর্যন্ত দিবালোক সংরক্ষণ সময় হিসেবে ইউটিসি+০৭:২০ ব্যবহার করে। তখন ঘড়িতে ২০ মিনিট সময় এগিয়ে নেয়া হয়েছিল। এই সময় ১৯৪১ সালের ১লা সেপ্টেম্বর পর্যন্ত ব্যবহার হয়েছিল।
শান্তিনিকেতনী চর্মজাত সামগ্রী

শান্তিনিকেতনে চর্ম-শিল্পের এই ঐতিহ্যের সাথে নোবেল বিজয়ী বিশ্বকবি রবীন্দ্রনাথ ঠাকুরএর প্রতিষ্ঠিত বিশ্বভারতী বিশ্ববিদ্যালয় এর একটা যোগসূত্র রয়েছে। শান্তিনিকেতনের বিশ্বভারতী বিদ্যালয়ে সৃজনশীল এবং বস্তুধর্মী শিক্ষাব্যবস্থার প্রচলন ছিল যা গতানুগতিক শিক্ষা পদ্ধতি অপেক্কা গুরুত্বপূর্ণ ছিল। শান্তিনিকেতন তথা বোলপুরে ভারতীয় কারিগরি শিল্প আন্দোলনের সূচনা হয়েছিল রবীন্দ্রনাথ এবং তার পুত্র রথীন্দ্রনাথ ঠাকুরের সুযোগ্য নেতৃত্বে প্রায় ৮০বছর পূর্বে। এই কারিগরি শিক্ষার অন্যতম ছিল চর্মশিল্প। বিশ্বভারতী বিশ্ববিদ্যালয় এর এই সম্পর্কিত বিভাগটি "শিল্প সদন" নামে পরিচিত।
এই চর্মশিল্পের ঐতিহ্যের উন্নয়নের সাথে জড়িত অপর একটি গুরুত্বপূর্ণ প্রতিষ্ঠান হল "আমার কুটির"। ১৯২৬ খ্রীষ্টাব্দে, স্বাধীনতা সংগ্রামী শ্রী সুশেন মুখার্জ্জী আমার কুটির সোসাইটি স্থাপন করেন, প্রাক- স্বাধীনতা্র সময়কার মুক্ত রাজনৈতিক জেলবন্দীদের আশ্রয় এবং কর্মসংস্থানের জন্য। কিন্তু তৎকালীন ব্রিটিশ সরকার দ্রুত এই সংগঠনকে নিষিদ্ধ করে। স্বাধীনতা্ পরবর্তীকালে, আমার কুটির সোসাইটি এদের চর্মজাত সামগ্রী এবং অন্যান্য হস্তশিল্পের উৎকর্ষতার কারণে সুপরিচিত হয়।
শান্তিনিকেতনে উৎপাদিত সামগ্রীর একটি অসাধারণ বৈশিষ্ট্য হল এদের অলংকরনে ১৯২০ খ্রীষ্টাব্দে পূর্বদেশীয় জাভা এবং বালি থেকে আমদানিকৃত বাটিক নক্সা ব্যবহৃত হয়। এই বাটিক নক্সাগুলির মধ্যে এক অনবদ্য শিল্পশৈলীর পাশাপাশি চিরন্তনতা এবং ঐতিহ্যের ছোঁয়া লক্ষ্য করা যায়। এই শিল্প চিরন্তন এবং লোকশিল্পের এক চমৎকার মিশেল প্রদর্শিত করে। চিরন্তন চিত্রায়নের মধ্যে যেমন দেখা যায় হরিনের সাথে শকুন্তলার বনচারিনী দৃশ্য, তেমন লোকশিল্পের চিত্রায়নে লক্ষ্য করা যায় সনাতনী সাঁওতালি প্রথার উপস্থিতি।
চর্মজ দ্রব্যের বিপুল সম্ভার শান্তিনিকেতনের চর্মজাত শিল্পকর্মকে সমৃদ্ধ করেছে, যথা-
পূণেরী পাগড়ী

১৯ শতকের একজন সমাজ-সংস্কারক মহাদেব গোবিন্দ রাণাদে পোন নগরীতে-প্ৰথম এই পাগড়ীর প্ৰচলন করেন। পরবর্তীতে অনেক বিখ্যাত নেতা যেমন- লোকমান্য তিলক, জে.এস. করণদিকার, ডি.ডি. সাথে, তাতিয়াসাহেব কেলকার এবং দাত্তু বামন পটদারের মত নেতারা এই পাগড়ী পড়তেন। ১৯৭৩ সালে মারাঠি ভাষার নাটক "ঘাসীরাম কটওয়াল’’ এর মাধ্যমে এটি অধিক জনপ্ৰিয় হয়ে পরে।
এই পাগড়ী সাধারণত কিছু বিশেষ অনুষ্ঠান যেমন বিয়ে-শাদী এবং বিদ্যালয়-মহাবিদ্যালয়ের ঐতিহ্যবাহী দিবসে ব্যবহার করা হয়। যুবকরা "গন্ধাল" কলা প্ৰদৰ্শনে এই পাগড়ী পড়ে। তাছাড়া ঐতিহাসিক ছায়াছবি এবং থিয়েটারে একে ব্যবহার করা হয়।
১০ জন "শ্ৰী পূণেরী পাগড়ী সংঘ"এর পূণেরী পাগড়ীর "ভৌগোলিক পরিচয়ের মৰ্যাদা দেওয়ার জন্য ভৌগোলিক স্বীকৃতি রেজিষ্ট্ৰারের জন্য আবেদন জানায়। এবং সাথে বৌদ্ধিক সম্পদের নীতির উৎকৰ্ষতার জন্যেও আবেদন জানায়। পূণেরী পাগড়ীকে বিশ্ব দরবারে তুলে ধরা, এর স্বকীয়তা রক্ষা করা এবং পূণেরী সংস্কৃতি ঠিকিয়ে রাখা এর মূল উদ্দেশ্য। ৪ সেপ্টেম্বর,২০০৯ সালে একে ভৌগোলিক পরিচায়কের মৰ্যাদা দেয়ার সাথে সাথে এটি পূণের সাংস্কৃতিক এবং সরকারী পরিচয় বহন করে। ফলে পূণেরী পাগড়ী বৌদ্ধিক সম্পদের অধিকার লাভ করে এবং পূণের বাহিরে পূণেরী পাগড়ীর উৎপাদন তথা বিক্ৰী নিষিদ্ধ করা হল।
সামারস্ল্যাম

সামারস্ল্যাম (; ) হল বার্ষিক পেশাদারি কুস্তি প্রতি-দর্শনে-পরিশোধ (PPV) অনুষ্ঠান। এটা প্রত্যেক বছরের আগস্ট মাসে পেশাদারি কুস্তি প্রমোশন ডাব্লিউডাব্লিউই কর্তৃৃক এটা আয়োজন করা হয়ে থাকে। প্রথম সামারস্ল্যাম নিউ ইয়র্ক শহর এর ১৯৮৮ সালের ২৯ আগস্ট এ ম্যাডিসন স্কয়ার গার্ডেন এ অনুষ্ঠিত হয় এবং প্রতি-দর্শনে-পরিশোধ এর মাধ্যমে প্রচার করা হয়, রয়্যাল রাম্বল এর মতো বিশেষভাবে ইউএসএ নেটওয়ার্ক এ প্রচার করা হয়। "গ্রীষ্মের বৃত্তহম ইভেন্ট" হিসেবে বর্ণনা করা হয়। এটা ডাব্লিউডাব্লিউই এর "বৃহত্তম চার" প্রতি-দর্শনে-পরিশোধ আয়োজনগুলোর মধ্যে একটি (সাথে রেসলম্যানিয়া, রয়্যাল রাম্বল এবং সার্ভাইবার সিরিজ)। যদিও রয়্যাল রাম্বলে দর্শকসংখ্যা বেশি, কিন্তু ডাব্লিউডাব্লিউই থেকে বলা হয়ে থাকে রেসলম্যানিয়ার পর দ্বিতীয় বৃহত্তম আয়োজন।
আইটিসি হোটেল

আইটিসি হোটেল ভারতের একশটি বড় হোটেলগুলোর মধ্যে ২য়। যেটা নিউ দিল্লীর গুরগাওয়ে অবস্থিত আইটিসি গ্রীন সেন্টারে্র হোটেল বিভাগের প্রধান কার্যালয়ে অবস্থিত। ভারতের স্বনামধন্য সটারউড হোটেল এবং রিসোর্ট এর মালিকসত্ব আইসিটি হোটেলের মালিক।। এই হোটেলটি আইটিসি লিমিটেড(পূর্বে ইন্ডিয়া টোবাকো কোম্পানি) এর একটি অংশ। আইটিসি হোটেল নিয়মিতভাবেই এশিয়ার মধ্যে সবচেয়ে বেশি আতিথেয়তা প্রদানকারী প্রতিষ্ঠান হিসেবে মনোনয়ন পেত।
১৯৭৫ সালের ১৮ই অক্টোবর চেন্নাইয়ে “চোলা” নামের একটি হোটেল শুরু করেই আইটিসি লিঃ তাদের হোটেল ব্যবসা শুরু করে। ২০০৬ সাল নাগাদ এই প্রতিষ্ঠান ৭৫টি ভিন্ন যায়গায় ১০০টি হোটেল এর মালিকানা লাভ করে। আইটিসি হোটেলের তাদের অতিথিদেরকে রাজসিক সেবা দেওয়ার একটি খ্যাতি ছিল।
বুখারা,পেশোয়ার,দাকশিন,দমফুক এবং কাবাব ও কারি’স এখন আইটিসি লিমিটেডের নামকরা রেস্তোরা।ভারতের বাজারে খাদ্য পণ্য ও রান্নাঘরের জিনিস্পত্রের জন্য এর খ্যাতি রয়েছে।
ভারতের সবচেয়ে বেশি চিত্রশিল্প সংগ্রহশালা রয়েছে এই হোটেলে।তারা কোলকাতাতে এর একটি জাদুঘর করার পরিকল্পনা করেছিল।
এই সেবাগুলো বিভিন্নভাবে দেওয়া হয়ে থাকেঃ
১৯৭৫ সাল থেকে আইসিটি হোটেল ৫০জনের বেশি ভারতীয় শিল্প হতে তাদের চিত্র সংগ্রহ করেছিল তাদের মধ্যে কয়েকজন হলঃ এ.জে সুব্ররামায়ন,কৃশান খান্না,যতিন দাশ,রাম কুমার,এম.এফ হুসাইন,এফ.এন সৌজা,জে সোয়ামিন্থান,তায়েব মেহতা,অঞ্জলি এলা মেহন,আকবর পাদামসে,এ.রামচন্দন,সতীশ গুজরাল,মিরা মুখার্জি,জামিনি রায়,বিকাশ ভট্টাচার্য,সঞ্জয় ভট্টাচার্য,গপি গাজয়ানি,বিরেন দে,কিম মিশেল, জে.আর সান্তোষ এবং অর্পিতা সিং।
দক্ষিণ এশিয়ার ভাষা

দক্ষিণ এশিয়ায় কয়েকশো ভাষা প্রচলিত আছে, যেগুলো আফগানিস্তান, নেপাল, পাকিস্তান, বাংলাদেশ, ভারত, ভুটান, মালদ্বীপ ও শ্রীলঙ্কা জুড়ে বিস্তৃত। এই অঞ্চলে প্রচলিত হিন্দুস্তানি ভাষা পৃথিবীর তৃতীয় সর্বোচ্চ কথিত ভাষা এবং বাংলা পৃথিবীর ষষ্ঠ বৃহত্তম কথিত ভাষা। এই অঞ্চলে প্রচলিত ভাষাগুলি মূলত ইন্দো-ইরানি,ইন্দো-ইউরোপিয়, দ্রাবিড়, অস্ট্রো-এশীয়, তুর্কি এবং চীনা-তিব্বতি ভাষা পরিবার থেকে জাত।
জাকারিয়া তামের

জাকারিয়া তামের () (জন্ম ২ জানুয়ারি, ১৯৩১) আরবি ভাষার অন্যতম প্রধান কথাশিল্পী। রাজনীতিলগ্ন লেখক, আরব ঐতিহ্য, প্রত্ন উপাদান রাজনীতি তার গল্পের উপজীব্য। তার প্রথম গ্রন্থ প্রকাশ ১৯৫৭ সালে। এখনো লিখে যাচ্ছেন। বাস করেন লন্ডন নগরীতে। বিভিন্ন ভাষায় তার লেখা অনুদিত হয়েছে। বাংলায় 'জাকারিয়া তামেরের গল্প' নামে তার গল্প সংকলন রয়েছে। অনুবাদ করেছেন ষড়ৈশ্বর্য মুহম্মদ। মেঘ প্রকাশনী থেকে ২০১৫ সালে এটি প্রকাশিত।
জাকারিয়া তামেরের জন্ম সিরিয়ার দামেস্কের আল-বাশা জেলায় ১৯৩১ সালে। তিনি নিজের পরিবারকে সাহায্যের জন্য ১৯৪৪ সালে স্কুল ত্যাগ করতে বাধ্য হন।
শাহ নেয়ামত উল্লাহ ওয়ালী

শাহ সৈয়দ নেয়ামতউল্লাহ হলেন মধ্যযুগের একজন প্রখ্যাত ইসলাম প্রচারক। তিনি তৎকালীন গৌড়ে ইসলাম প্রচার করেন। সুলতান শাহ সুজার রাজত্বকালে (১৬৩৯-১৬৬০ খ্রিঃ) তিনি দিল্লী প্রদেশের করোনিয়ার নামক স্থান থেকে ধর্ম প্রচারের উদ্দেশ্যে নানা স্থান ভ্রমণ করে রাজমহলে এসে উপস্থিত হন। তার আগমনবার্তা জানতে পেরে শাহ সুজা তাকে অত্যন্ত সম্মানের সঙ্গে অভ্যর্থনা জানান এবং তার কাছে বায়াত গ্রহণ করেন। পরে তিনি গৌড়ের উপকন্ঠে (বর্তমান বাংলাদেশের শিবগঞ্জ উপজেলা) ফিরোজপুরে স্থায়ীভাবে বসতি স্থাপন করেন। রাজশাহী পলিটেকনিক ইনস্টিটিউটে তাঁর (শাহ্ নেয়ামতুল্লাহ ছাত্রাবাস) নামে একটি আবাসিক হোস্টেল রয়েছে।
দীর্ঘদিন এই অঞ্চলে তিনি সুনামের সঙ্গে ইসলাম প্রচার করে ফিরোজপুরেই ১০৭৫ হিজরী (১৬৬৪ খ্রিষ্টাব্দে) মতান্তরে ১০৮০ হিজরীতে (১৬৬৯ খ্রিষ্টাব্দে) সমাধিস্থ হন। চাঁপাইনবাবগঞ্জ থেকে প্রায় ৩৫ কি.মি. দূরত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্সের অভ্যান্তরে শাহ নেয়ামতউল্লাহর তিন গম্বুজ মসজিদের উত্তরে শাহ নেয়ামতউল্লাহর মাজার অবস্থিত।